刺安南事詩
作者：懿宗朝舉子
朝代：唐

paragraphs: 南荒不擇吏，致我交趾覆。
聯綿三四年，致我交趾辱。
儒者鬬則退，武者兵益黷。
軍容滿天下，戰將多金玉。
刮得齊民瘡，分爲猛士祿。
雄雄許昌師，忠武冠其族。
去爲萬騎風，住爲一川肉。
時有殘卒迴，千門萬戶哭。
哀聲動閭里，怨氣成山谷。
誰能聽鼓聲，不忍看金鏃。
念此堪淚流，悠悠潁川綠。